CELEX: 62003TJ0348
Language: bg
Date: 2007-09-12
Title: Решение на Първоинстанционния съд (втори състав) от 12 септември 2007 г. # Koninklijke Friesland Foods NV срещу Комисия на Европейските общности. # Държавни помощи - Данъчен режим на помощи, въведен от Нидерландия - Международни операции по финансиране на групи предприятия - Решение за обявяване на режим на помощи за несъвместим с общия пазар - Преходна разпоредба - Защита на оправданите правни очаквания - Принцип на равно третиране - Допустимост - Процесуална легитимация. # Дело T-348/03.

Решение на Първоинстанционния съд (втори състав) от 12 септември 2007 г. — Koninklijke Friesland Foods/Комисия
      (Дело T-348/03)
      „Държавни помощи — Данъчен режим на помощи, въведен от Нидерландия — Международни операции по финансиране на групи предприятия — Решение за обявяване на режим на помощи за несъвместим с общия пазар — Преходна разпоредба — Защита на оправданите правни очаквания — Принцип на равно третиране — Допустимост — Процесуална легитимация“
      1.                     Жалба за отмяна — Правен интерес — Необходимост от възникнал и все още съществуващ интерес (член 230, четвърта алинея ЕО)
            (вж. точки 58 и 72)
      2.                     Жалба за отмяна — Физически или юридически лица — Актове, които ги засягат пряко и лично — Решение на Комисията за обявяване
            на схема за държавни помощи за несъвместима с общия пазар, предвиждащо преходен режим — Жалба на предприятие, изключено от
            преходния режим — Допустимост — Условия (член 87, параграф 1 ЕО и член 230, четвърта алинея ЕО) (вж. точки 93—96 и 100)
      3.                     Помощи, предоставяни от държавите — Съвместимост на помощ с общия пазар — Възможни оправдани правни очаквания на заинтересованите
            лица — Защита — Условия и граници (член 88, параграф 2, първа алинея ЕО; член 7 от Регламент № 659/1999 на Съвета) (вж. точки
            132—135)
      4.                     Помощи, предоставяни от държавите — Решение на Комисията за обявяване на схема за държавни помощи за несъвместима с общия
            пазар, предвиждащо преходен режим — Липса на преходни мерки в полза на оператори, подали молба за получаване на помощ, по
            която молба все още няма произнасяне към момента на приемане на решението на Комисията за започване на официалната процедура
            по разследване — Оператори, които имат основание да възлагат оправдани правни очаквания на предоставянето на разумен преходен
            период (член 88, параграф 2, първа алинея ЕО) (вж. точки 138, 149 и 150)
      Предмет 
      
         
               Искане за отмяна на член 2 от Решение 2003/515/ЕО на Комисията от 17 февруари 2003 г. относно схема за помощи, приведена в
                  действие от Нидерландия за международните операции по финансиране (ОВ L 180, стр. 52), в частта, изключваща от преходния режим
                  операторите, които към 11 юли 2001 г. вече са подали пред нидерландската данъчна администрация молба за прилагане на разглежданата
                  схема за помощи, по която към тази дата все още не е било взето решение.
               
            Диспозитив 
      
         
                  1)
               
               
                  
               
               
                  	Отменя член 2 от Решение 2003/515/ЕО на Комисията от 17 февруари 2003 г. относно схема за помощи, приведена в действие от
                     Нидерландия за международните операции по финансиране, в частта, изключваща от предвидения с него преходен режим операторите,
                     които към 11 юли 2001 г. са подали пред нидерландската данъчна администрация молба за прилагане на разглежданата схема за
                     помощи, по която към тази дата все още не е било взето решение.
                  
               
            
         
                  2)
               
               
                  
               
               
                  	Комисията понася всички съдебни разноски.